|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА ЗА ПОДГОТОВКА И ПРЕДСТАВЯНЕ НА ИСКАНИЯ ДО ЕВРОПЕЙСКАТА КОМИСИЯ ОТНОСНО ЗЕМЕДЕЛСКИТЕ ПРОДУКТИ И ХРАНИ СЪС ЗАЩИТЕНИ ГЕОГРАФСКИ ОЗНАЧЕНИЯ И ТРАДИЦИОННО СПЕЦИФИЧЕН ХАРАКТЕР, ЗА КОНТРОЛ ЗА СЪОТВЕТСТВИЕ С ПРОДУКТОВАТА СПЕЦИФИКАЦИЯ И ЗА ВОДЕНЕ НА РЕГИСТРИ НА ПРОИЗВОДИТЕЛИТЕ И КОНТРОЛИРАЩИТЕ ЛИЦА** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **al\_donchev**(от Портала за обществени консултации) | **Оценка за въздействието?**Здравейте, Оценка за въздействието не е ли необходима?Благодаря. Лек ден. | Не се приема | В съответствие с чл. 20 от Закона за нормативните актове предварителната оценка за въздействие се извършва при проекти на закон, кодекс и подзаконов нормативен акт на Министерския съвет. Настоящият проект на наредба се издава от министъра на земеделието, храните и горите, поради което не е необходимо извършването на предварителна оценка на въздействието. |
|  | **efi**(от Портала за обществени консултации) | **Географски означения и пчелен мед.**Новата наредба включва ли в себе си механизъм, който защитава интересите на малките производители на пчелен мед, които желаят да реализират своето производство в чужбина като такова със защитено географско означение?Пример:с. Маточина- запазена марка с географско означение: “Родопски мед от с. Маточина”- произведено количество 300кг/година. | Не се приема  | Настоящият проект осигурява прилагането на Регламент (ЕС) № 1151/2012 относно схемите за качество на селскостопанските продукти и храни, поради което българските продукти със защитени географски означения се ползват със закрила на територията на ЕС и в трети държави, с които ЕС има сключени спогодби. Например компетентните органи в държавите членки на ЕС са длъжни да съблюдават за правомерната употреба на български продукт със защитено географско означение на съответната територия на държавата членка. Това включва забрана за всякаква злоупотреба, имитация или пресъздаване на продукта, както и всички останали забрани, изброени в чл. 13, пар. 1 от Регламент (ЕС) № 1151/2012 относно схемите за качество на селскостопанските продукти и храни. |
|  |  | Как точно новата наредба ще обезпечи възможността за директен износ на продукцията без преработка, без да влиза в конфликт със Закона за храните? | Не се приема  | Земеделските продукти и храни със защитени географски означения и с традиционно специфичен характер подлежат на официален контрол от Българската агенция по безопасност на храните по Закона за храните в съответствие с изискванията на Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните. В този смисъл тези продукти не се ползват със специален статут, различен от останалите земеделски продукти и храни, включително и за износ на продукцията без преработка.  |